68 Euroopa Liidu Teataja 18/2. kd 32003R0257 12.2.2003 EUROOPA LIIDU TEATAJA L 36/11 KOMISJONI MÄÄRUS (EÜ) nr 257/2003, 11. veebruar 2003, millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi raken- damise kohta töötlemata teemantide rahvusvahelises kaubandu- ses, (1) eriti selle artikli 19 lõikeid 3 ja 6 ning artiklit 20, ning arvestades järgmist: (1) > Kimberley protsessi eesistuja ja osalised on andnud komis- jonile asjakohast teavet osaliste ning sertifikaatide väljaand- miseks ja kinnitamiseks määratud pädevate asutuste koh- ta. (2) Ühendkuningriik ja Belgia on määranud selleks ühenduse asutused ja on sellest teavitanud komisjoni. Komisjoni otsuse kohaselt on esitatud tõendusmaterjalid piisavad tõendamaks, et need ühenduse asutused suudavad määruse (EÜ) nr 2368/2002 II, III ja V peatükis nõutavaid ülesan- deid usaldusväärselt, õigeaegselt, tõhusalt ja nõuetekoha- selt täita. Kõnealused liikmesriigid on komisjonile teatanud ka talitused, kus nimetatud määruses sätestatud formaal- susi saab täita, ja nende talituste asukoha. (3) Ühenduse sertifikaadi turvalisuse ja funktsionaalsuse parandamiseks tuleks muuta teatavaid määruse (EÜ) nr 2368/2002 IV lisas sätestatud tehnilisi näitajaid. (4) Käesoleva määruse artikli 1 lõikega 2 ettenähtud meetmed on kooskõlas määruse (EÜ) nr 2368/2002 artikli 22 koha- selt asutatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2368/2002 muudetakse järgmiselt. 1. Käesoleva määruse I lisa tekst lisatakse määruse (EÜ) nr 2368/2002 II lisale. 2. Käesoleva määruse II lisa tekst lisatakse määruse (EÜ) nr 2368/2002 III lisale. 3. Määruse (EÜ) nr 2368/2002 IV lisa muudetakse järgmiselt: a) punkti “Materjalid” muudetakse järgmiselt: i) teine taane asendatakse järgmisega: “ — vesimärkidega, mis sisaldavad nähtamatuid, ainult ultraviolettkiirguses nähtavaid (kollane/punane) kiude;” ii) kolmas taane asendatakse järgmisega: “— lahustitundlik;” iil) viies taane asendatakse järgmisega: “— paber 95 g/m*;” b) punkti “Trükkimine” muudetakse järgmiselt: j) esimeses taandes asendatakse tekst “— Spektrivärvides taustatrükk (lahustitundlik)y =— (värvi — määratlus: PANTONE'i sini-roosa)” tekstiga: “— Spektrivärvides taustatrükk (lahustitundlik);” ii) kaheksandas taandes asendatakse tekst “MELT-tekstina “KPCS”” tekstiga: “Mikrotekstina “KPCS””; c) punkti “Nummerdamine” all asendatakse neljandas ja viien- das taandes sõna “kuuenumbriline” sõnaga “kaheksanumb- riline”; d) punkti “Paigutus ja viimistlus — Kohustuslikud tunnused” all asendatakse esimene rida järgmisega: “Piluperforeeritud asendis 1, lõigatud A4 formaati, 100 mm paremast ser- vast”. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolevat määrust kohaldatakse alates sellest kuupäevast kolmekuulise ajavahemiku jooksul, mida võib pikendada. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. veebruar 2003 (1) EÜTL 358, 31.12.2002, lk 28. Komisjoni nimel komisjoni liige Christopher PATTEN